શહેરના કોઠારીયા રોડ ઉપર રહેતા એક પરિવારની 16 વર્ષ અને 9 માસની સગીર દીકરીના અપહરણ અંગે તેણીના પિતાએ ભક્તિનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓને સંતાનમાં બે દીકરી અને એક દીકરો છે જેમાં સૌથી મોટી દીકરી 16 વર્ષ 9 માસની છે અને તે નજીકમાં આવેલ ડિસ્કવર સ્કૂલમાં ધોરણ 12માં અભ્યાસ કરે છે તેઓના મકાનમાં ઉપરના માળે 6 વર્ષથી ભાડુઆત તરીકે લલિતભાઈ નથુભાઈ ડોડીયા રહે છે જેઓ લુહાર છે અને લુહારીકામ કરે છે તેમના બે દીકરા ગોપાલ અને ધાર્મિક મોરબી રહી કામ કરે છે અને ક્યારેક અહીંયા આવતા હોય છે ગત તારીખ 15ના રોજ દીકરી ઘરેથી સીટી બસ મારફતે શાળાએ ગઈ હતી એકાદ કલાક બાદ લલિતભાઈના દીકરા ધાર્મિકનો ફોન આવ્યો હતો અને તમારી દીકરીને મારો ભાઈ ગોપાલ ભગાડી ગયો છે તેવું જણાવતા શાળાએ અને સગા સંબંધીઓને ત્યાં તથા લલિતભાઈએ તેમના સગા સંબંધીઓને ત્યાં તેના દીકરાની તપાસ કરતા બેમાંથી એકેય મળી આવતા ન હતા જેથી ગોપાલ સગીર દીકરીને લગ્નની લાલચ આપી લલચાવી, ફોસલાવી બદકામના ઇરાદે અપહરણ કરી ગયો હોય ફરિયાદ નોંધાવતા પીઆઇ વી કે ગઢવી સહિતના સ્ટાફે જરૂરી કાર્યવાહી હાથ ધરી છે